ไอไม่บ่อยไอบางเวลา.ไม่มีอารการไข้ แต่มีอาการคัดจมูกมาเกือบ2อาทิตย์และมีน้ำมูกเสี่ยงเป็นโควิด-19ไหม?
สวัสดีค่ะ อาการของโรคโควิด 19 นั้น จะคล้ายอาการของไข้หวัด ได้แก่ มีไข้ ไอ จาม มีน้ำมูก คัดจมูก รวมถึงอาการไม่ได้กลิ่น หากอาการรุนแรง ก้จะมีหายใจเหนื่อยหอบร่วมดังนั้น หากไม่มีไข้ มีเฉพาะอาการไอที่เป็นไม่มาก และอาการคัดจมูก มีน้ำมูก โดยเป็นมา 2 สัปดาห์แล้ว ก็ไม่น่าใช่อาการของโรคโควิด 19 โดยอาจเกิดจากสาเหตุอื่นๆ เช่น เกิดจากเยื่อบุจมูกอักเสบ จากโรคภูมิแพ้หรือไซนัสอักเสบเรื้อรัง หรือเกิดจากมีริดสีดวงจมูก มีเนื้องอกในช่องจมูก หรือโพรงไซนัส แต่ก็ไม่น่าทำให้มีอาการไออย่างไรก็ตาม หากมีประวัติเสี่ยงในการรับเชื้อมา เช่น การกลับมาจากต่างประเทศ การสัมผัสใกล้ชิดกับผู้ที่มาจากต่างประเทศ รวมถึงการสัมผัสใกล้ชิดกับผู้ที่ป่วยเป็นโรคนี้ แนะนำควรรับไปพบแพทย์เพื่อตรวจด้วยค่ะ แต่หากไม่มีประวัติเสี่ยงต่างๆ ดังกล่าว แนะนำดูแลรักษาตนเอง ได้แก่ การหลีกเลี่ยงการโดนอากาศเย็น ไม่โดนลม ไม่ดื่มน้ำเย็น หลีกเลี่ยงการอยู่ใกล้ผู้ที่สูบบุหรี่ และที่ที่มีฝุ่นละอองมาก ไม่ดื่มแอลกอฮอล์ พักผ่อนให้เพียงพอ และอาจทานยาลดน้ำมูก เช่น chlorpheniramine (CPM), loratadine เป็นต้น หรือทานยาลดอาการคัดจมูก เช่น pseudoephedrine เป็นต้น หากมีน้ำมูกปริมาณมาก ก็อาจใช้วิธีล้างจมูกด้วยน้ำเกลือช่วย แต่หากอาการต่างๆ ไม่ดีขึ้น ก็ควรไปพบแแพทย์เพื่อตรวจรักษาค่ะ